**Scabies/fnat**

**Behandling af fnat med Nix Permethrin 5%**

**Fnat klør – og smitter**

Fnat er et kløende udslæt, som opstår, når scabies-miden graver sig ned i det øverste hudlag – ofte hvor der er varmt og fugtigt, f.eks. i hudfolder mellem fingre og tæer samt i armhuler og omkring kønsdele og endetarm.

Fnat er ikke farligt, men det er voldsomt generende og meget smitsomt i omgangen med andre mennesker. Fnat smitter dog som oftest ikke ved f.eks. almindeligt håndtryk – der skal længere tids tæt kontakt til. Dyr smittes ikke med fnat. Smitte kan forekomme ved kontakt med inficeret sengetøj, tøj, møbler og seng. Fnatmiden kan dog højst overleve uden for den menneskelige vært i 4-7 døgn. Varigheden fra smitte til symptomgivende forandringer kan være op til 4 uger.

**Behandling**

Behandlingen af fnat er omfattende og krævende, men meget vigtig. Det er vigtigt, at man følger alle steps og ikke springer nogen over. Nix Permetrin creme 5% og rengøring gentages præcis efter en uge.

Alle medlemmer af husstanden og tætte kontakter (f.eks. nære venner, seksualpartnere og kærester) skal behandles mod fnat. Kontakt skoleledelsen eller daginstitutionen og informer om fnat. Find den første og nærmeste dag hvor alle i husstanden kan starte på behandlingen samtidig. Start behandlingen om aftenen og slut behandlingen med et bad morgenen efter. Husk du må ikke gå i bad lige inden, da din hud skal være tør. Det er vigtigt. Følg derefter følgende steps:

**Step for step-guide til hvordan Nix Permethrin 5% skal påføres**

1). Påfør cremen i et tyndt lag over hele kroppen – det vil sige fra kæbebenet og nedefter.

Vær sikker på at du har nok creme. Brug 1 ½ tube til en voksen person. Se billedet til højre for illustration.



* Vær ekstra omhyggelig med at smøre mellem fingre og tæer. Du skal derfor være særlig opmærksom omkring neglene. Klip gerne dine negle korte inden behandlingen.
* Vær også omhyggelig med navlen, omkring endetarmen og kønsdelene (inkl. under forhuden).

2) Efter du har smurt hele kroppen ind, smører du hænderne en ekstra gang.

3) Når du vasker hænder eller går på toilettet i løbet af dagen, skal du smøre hænder og kønsorganer ind igen med Nix.

4). Cremen skal nu sidde på i 12 timer. Du bør undgå intensiv kropskontakt (f.eks. kramme, ligge tæt eller seksuel kontakt) i 36 timer.

5) Morgenen efter, når der er gået 12 timer, gøres følgende med gummihandsker:

* Skift sengetøj.
* Puder, dyner, og rullemadras lægges i en plastikpose i en uge eller vaskes på minimum 60 grader.

6) Når det er gjort, vaskes kroppen grundigt med varmt vand og sæbe.

7. Tør dig med et rent håndklæde og tag rent tøj på.

*Nu starter rengøringsprocessen i huset – en meget vigtig proces:*

8. Med gummihandsker gøres følgende:

a. Støvsug madrassen grundigt inden det nye lagen lægges på.

b. Støvsug evt. gulvtæpper, stofmøbler, bilsæder, barnevogne eller lignende.

c. Vask tøj, sengetøj, håndklæder, viskestykker og lignende der er blevet brugt indenfor den sidste uge på minimum 60 grader.

d. Alle overflader (f.eks. mobilcover, mobiltelefon, høretelefoner, bilnøgler, compu-termus, computertasker og m.m.) tørres af med f.eks. sprit eller en våd klud.

e. Ting som ikke kan vaskes skal i en plastikpose og lægges væk i en uge. Det kan f.eks. være overtøj, hjemmesko, sko eller andet stof, der ikke tåler vask.

*Behandlingen med Nix og rengøring gentages nu på præcis samme måde en uge efter.*

- ellers virker den ikke effektivt. Der kan nemlig stadig være uudklækkede æg tilbage efter første kur.

**Efter kuren**

Patienter med fnat bør undgå seksuel kontakt med partner, indtil begge har afsluttet behandlingen.

Du anses værende fri for fnat, hvis der efter 1 uge efter endt behandling ikke længere er nogen aktive læsioner eller nye, kløende knopper.

Efter 1. behandling regnes man ifølge Sundhedsstyrelsen ikke længere for smitsom og kan genoptage skole, arbejde, mm.

**Hvor længe varer kløen?**

Selv om fnatmider er udryddet ved behandling med Nix-creme, er det helt almindeligt, at kløen fortsætter i 2-6 uger efter endt behandling. Vær opmærksom på, at efterkløen også kan skyldes en allergisk reaktion efter behandling med Nix. Hvis du ikke får nye kløende knopper, men oplever kløe og sår på de oprindeligt kløende områder, kan det tolkes som en allergisk reaktion. I dette tilfælde kan behandling med binyrebakrhormoncreme hjælpe.